Document ID: 32001D0117

32001D0117
L 043/38
SLUŽBENI LIST EUROPSKE UNIJE
ODLUKA KOMISIJE
od 26. siječnja 2001.
o izmjeni Odluke Vijeća 79/542/EEZ i odluka 92/260/EEZ, 93/195/EEZ, 93/196/EEZ i 93/197/EEZ u pogledu kopitara iz Bosne i Hercegovine
(priopćena pod brojem dokumenta C(2001) 158)
(Tekst značajan za EGP)
(2001/117/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezine članke 12., 15. i 19. stavak i.,
uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), kako je zadnje izmijenjena Direktivom 96/43/EZ (3), a posebno njezin članak 18.,
budući da:
(1)
Odluka Vijeća 79/542/EEZ (4), kako je zadnje izmijenjena Odlukom 2000/623/EZ (5), utvrdila je popis trećih zemalja iz kojih države članice odobravaju uvoz goveda, svinja, kopitara, ovaca i koza, svježeg mesa i mesnih proizvoda.
(2)
Uvjeti zdravlja životinja i veterinarska certifikacija za privremeni prijem registriranih konja i uvoz registriranih kopitara i kopitara za uzgoj i proizvodnju propisani su odlukama Komisije 92/260/EEZ (6) i 93/197/EEZ (7), obje kako su zadnje izmijenjene Odlukom 2000/209/EZ (8).
(3)
Uvjeti zdravlja životinja i veterinarska certifikacija za ponovni ulazak registriranih konja nakon privremenog izvoza propisani su Odlukom Komisije 93/195/EEZ (9), kako je zadnje izmijenjena Odlukom 2000/754/EZ (10).
(4)
Uvjeti zdravlja životinja i veterinarska certifikacija za uvoz kopitara za klanje propisani su u Odluci Komisije 93/196/EEZ (11), kako je zadnje izmijenjena Odlukom 97/36/EZ (12).
(5)
Bosna i Hercegovina nalazi se na popisu trećih zemalja u Odluci 79/542/EEZ i uvjeti zdravlja životinja i veterinarska certifikacija za uvoz kopitara propisani su u gore navedenim odlukama Komisije.
(6)
U sklopu događaja koji su se u tom trenutku zbivali u Republici Bosni i Hercegovini, Odluka Komisije 92/271/EEZ od 20. svibnja 1992. o uvozu u Zajednicu živih životinja i životinjskih proizvoda koji potječu iz ili dolaze preko Republike Bosne i Hercegovine (13), kako je izmijenjena Odlukom 1999/441/EZ (14), posebno je zabranila uvoz kopitara u Zajednicu.
(7)
Nakon nadzorne misije Komisije u Bosnu i Hercegovinu, iskazuje se nezadovoljavajući nadzor stanja zdravlja kopitara i dolaze do izražaja ozbiljni nedostaci u svjetlu poštivanja obustave uvoza kopitara u Zajednicu.
(8)
Uzimajući u obzir opasnosti koje zdravstveno stanje, koje je izvan nadzora za kopitare u Bosni i Hercegovini, predstavlja za kopitare Zajednice, bilo bi primjereno obustaviti uvoz kopitara iz Bosne i Hercegovine prema uvjetima Direktive 90/426/EEZ.
(9)
Odluka 79/542/EEZ i odluke 92/260/EEZ, 93/195/EEZ, 93/196/EEZ i 93/197/EEZ moraju se odgovarajuće izmijeniti.
(10)
Slijedom navedenog Odluka 92/271/EEZ mora se staviti izvan snage kako bi odrazila izmijenjene uvjete uvoza.
(11)
Mjere iz ove Odluke u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
U dijelu I. Priloga Odluci 79/542/EEZ, posebnom stupcu za žive kopitare, križić x u redu koji se odnosi na Bosnu i Hercegovinu zamjenjuje se nulom (0).
Članak 2.
Odluka 92/260/EEZ izmjenjuje se kako slijedi:
1.
„Bosna i Hercegovina (BA)” se briše s popisa trećih zemalja u skupini B Priloga I.
2.
„Bosna i Hercegovina” se briše s popisa trećih zemalja u naslovu zdravstvenog certifikata utvrđenog u Prilogu II. dijelu B.
3.
„Bosna i Hercegovina (BA)” se briše iz popisa trećih zemalja u trećoj alineji stavka (d) u poglavlju III. Priloga II. dijelova A, B, C, D i E.
Članak 3.
Odluka 93/195/EEZ izmjenjuje se kako slijedi:
1.
„Bosna i Hercegovina (BA)” se briše s popisa trećih zemalja u skupini B Priloga I.
2.
„Bosna i Hercegovina” se briše s popisa trećih zemalja u skupini B u naslovu zdravstvenog certifikata utvrđenog u Prilogu II.
Članak 4.
Odluka 93/196/EEZ izmjenjuje se kako slijedi:
„Bosna i Hercegovina” se briše s popisa trećih zemalja u skupini B u bilješki 3. Priloga II.
Članak 5.
Odluka 93/197/EEZ izmjenjuje se kako slijedi:
1.
„Bosna i Hercegovina (BA)” se briše s popisa trećih zemalja u skupini B Priloga I.
2.
„Bosna i Hercegovina” se briše s popisa trećih zemalja u skupini B u naslovu zdravstvenog certifikata utvrđenog u Prilogu II. dijelu B.
Članak 6.
Ovime se Odluka 92/271/EEZ stavlja izvan snage.
Članak 7.
Ova je Odluka upućena državama članicama.
Sastavljeno u Bruxellesu 26. siječnja 2001.

Labels: 0
3
18
6